EkBass/fiwiki-20250220-pages-articles huggingface dataset:
Vesa Ranta

Vesa Ranta (s. 20. heinäkuuta 1973 Muhos) on suomalainen muusikko ja valo- ja videokuvaaja. == Muusikko == Muusikkona Ranta tunnetaan erityisesti metalliyhtye Sentencedin rumpalina. Hän soitti yhtyeessä vuodesta 1989 yhtyeen lopettamiseen, syksyyn 2005 asti. 1980- ja 1990-lukujen vaihteessa hän soitti myös muhoslaisessa Anthony-nimisessä yhtyeessä, joka julkaisi yhden demon ja singlen. Sentencedin jälkeen Ranta soitti vuosina 2009–2017 The Man-Eating Tree -yhtyeessä, kunnes päätti keskittyä täysin kuvaamiseen. Vuonna 2021 hän kuitenkin liittyi uuteen doom-metal-yhtyeeseen nimeltä The Abbey ja on myös kertonut vaikuttavansa yhtyeessä Kuumet, joten tauko muusikon urasta jäi melko lyhyeksi. Lisäksi hän soittaa uudessa suomalais-ruotsalaisessa superyhtyeessä Cemetery Skylinessa. == Kuvaaja, kuvajournalisti, videokuvaaja == Ranta opiskeli valo- ja videokuvausta Jaakkiman ja Voionmaan opistoissa vuosina 1994–1996 ja valmistui valokuvaajaksi Turun ammattikorkeakoulun Taideakatemiasta vuonna 2001. Rannan töitä on ollut esillä muun muassa Oulussa ja Helsingissä sekä Venäjän Nižni Novgorodissa ja Itävallan Bregenzissä. Sentencedin The Cold White Light- ja The Funeral Album -albumien kansitaiteet ovat Rannan tekemiä, ja hän on tehnyt kansitaidetta myös Poisonblackille, Solution 13:lle, Kypckille ja Kalmahille. Rannan kuvaama ja Jenni Räinän toimittama Reunalla – tarinoita Suomen tyhjeneviltä sivukyliltä oli ehdolla vuoden 2017 Tieto-Finlandia-palkinnon saajaksi. Teos sai vuonna 2018 Botnia- palkinnon. Syyskuussa 2019 ilmestyy Rannan valokuvakirja Agony Walk – On the Road with Sentenced, joka on kuvattu Sentencedin kiertueilla vuosina 1995–2003. Kuvataiteilijana Vesa Rannan teoksia on ollut lukuisissa soolo- ja ryhmänäyttelyissä niin Suomessa kuin Euroopassakin. Vuodesta 2015 alkaen Ranta on kuvannut sekä kaupallisia videotuotantoja, että musiikkivideoita oman yrityksensä Kaira Filmsin kanssa muun muassa Amorphikselle, Swallow the Sunille, Sólstafirille, Kypckille ja Dark Tranquillitylle. Ranta on Valokuvataiteilijoiden liiton, Oulun taiteilijaseuran ja Pohjoisen valokuvakeskuksen jäsen. Hän on toiminut myös viimeksi mainitun puheenjohtajana. ==Palkinnot ja tunnustukset== * Botnia-palkinto 2018 teoksesta Reunalla – tarinoita Suomen tyhjeneviltä sivukyliltä. == Kirjat == * * * * == Lähteet == == Aiheesta muualla == * Vesa Ranta Photography * Sentencedin virallinen sivusto * Kaira Films Luokka:Sentenced Luokka:Suomalaiset metallimusiikin rumpalit Luokka:Suomalaiset valokuvaajat Luokka:Suomalaiset elokuvaajat Luokka:Vuonna 1973 syntyneet Luokka:Elävät henkilöt
Julian Drain

Julian Drain (oik. Juho Järvensivu, s. 11. maaliskuuta 1988 Ikaalinen) on Lovex-yhtyeen rumpali. Julian liittyi Lovexiin vuonna 2004, samoihin aikoihin yhtyeen nykyisen laulajan kanssa. Hänen suosikkiyhtyeitään ovat mm. Incubus, Foo Fighters, Placebo, The Beatles ja Muse. Drain on myös kitaristi yhtyeessä nimeltä Numero 83. Luokka:Suomalaiset rumpalit Luokka:Vuonna 1988 syntyneet Luokka:Elävät henkilöt Luokka:Lovex
Aqtöben alue

Aqtöben alue (, ) on hallinnollinen alue Kazakstanin länsiosassa. Se rajoittuu pohjoisessa Venäjään, idässä Karagandan ja Qostanayn alueisiin, etelässä Qızılordan alueeseen ja Uzbekistaniin sekä lännessä Mangistaun, Atyraun ja Länsi-Kazakstanin alueisiin. Alueella on arviolta 834 813 asukasta (vuonna 2016) ja sen pinta-ala on 300 600 neliökilometriä. Aqtöben alue on pinta- alaltaan toiseksi suurin Kazakstanin alueista. Alueen läpi virtaa Uraljoen sivujoki Ilek. Hallinnollisesti alue jakautuu 12 piiriin. Vuonna 1999 väestöstä oli kazakkeja 55,6 prosenttia ja venäläisiä 23,7 prosenttia. == Lähteet == == Aiheesta muualla == *Alueen internetsivut Luokka:Kazakstanin hallinnolliset alueet
SPQR

SPQR tai S.P.Q.R. on latinankielinen lyhenne ja lentävä lause. Lyhenne tulee latinan sanoista Senatus populusque Romanus (). Alun perin lause on saattanut olla muodossa Senatus populus Quirites Romani. S.P.Q.R. oli Rooman valtakunnan virallinen lyhenne.Castrén ja Pietilä-Castrén 2000, s. 539-540 Virallinen lyhenne SPQR ilmaisi, että Rooman valtion perustana oli senaatin ja kansan yhteistyö.Aikio ja Vornanen 1993, s.554 SPQR esiintyy Rooman lainopillisessa, poliittisessa ja historiallisessa kirjallisuudessa. Se mainitaan esim. Ciceron puheissa ja Liviuksen historiankirjoituksissa. Nykyaikana SPQR-lyhennettä käytetään Rooman kaupungin vaakunassa sekä monissa kaupungin rakennuksissa ja viemärinkansissa. Monet viemärinkansissa olevat SPQR-merkinnät ovat peräisin Benito Mussolinin ajalta, joka käytti tätä lyhennettä usein propagandassaan. ==Historia== Lyhenteen alkuperää ei tunneta, mutta se voidaan ajoittaa Rooman tasavallan aikoihin. Lyhenteessä mainitut kaksi yksilöä ovat Senatus ja Populus Romanus. Kuningasvallan aikana kumpikaan ei ollut itsenäinen, joten alkuperä voidaan ajoittaa tasavallan perustamisen aikoihin. Lyhenne kuitenkin jatkoi eloaan Rooman valtakunnassa. Rooman kirjallisuudessa populus Romanus tarkoitti tasavallan hallintoa. Kun roomalaiset nimittivät muiden maiden hallituksia, he käyttivät usein populus-sanaa yksikössä tai monikossa, kuten populi Priscorum Latinorum. Romanus on adjektiivi, jota käytettiin erottamaan roomalaiset muista sen ajan kansoista. Roomalaiset uskoivat, että täysi päätösvalta tulisi kansalta. Tässä mielessä kansa tarkoittaa koko hallintoa. Senaattia tosin hallitsivat vähälukuiset patriisit, joiden tahtoa noudattivat konsulit, preettorit ja Comitia centuriata (Sadan komitea), jonka tahtoa noudatti Tribuuni. ==SPQR kulttuurissa== *Asterix-sarjakuvassa Obelixin lempilause on hulluja nuo roomalaiset. Italiaksi lausahdus on Sono pazzi questi romani, SPQR. *Gladiator-elokuvassa Maximuksen vasempaan olkapäähän on tatuoitu SPQR. *Mary Beard on kirjoittanut pokkarin nimeltä SPQR. ==Lähteet== * Aikio, Annukka ja Vornanen, Rauni: Uusi sivistyssanakirja. Kustannusosakeyhtiö Otava 1993. ISBN 951-1-11365-8. * Castrén, Paavo ja Pietilä-Castrén, Leena: Antiikin käsikirja. Otava, 2000. ISBN 951-1-12387-4 === Viitteet === Spqr Spqr Spqr
Aitoon Honkala

Aitoon Honkala on tanssilava Luopioisissa Pälkäneellä. Aitoon Honkala on 1956 avattu Aitoon VPK:n ylläpitämä tanssin harrastajien tanssipaikka. Aitoon Honkalassa pidetään myös Aitoon kirkastusjuhlat -musiikkitapahtuma. Aitoon Honkala on ollut alun perin Aitoon kansakoulu ja sen on rakentanut luopioislainen rakennusurakoitsija Heikki Lehtelä vuonna 1915. == Aiheesta muualla == * Aitoon Honkala * tanssi.net Luokka:Tanssilavat Luokka:Luopioinen Luokka:Pälkäneen rakennukset ja rakennelmat
Uutiskriteerit

Uutiskriteerit ratkaisevat sen uutisoidaanko juttu vai ei. Mitä useampi uutiskriteeri täyttyy sitä varmempaa julkaiseminen on. Alkuperäiset uutiskriteerit kehittivät Johan Galtung ja Mari Holmboe Ruge 1965.Galtung, Johan – Ruge, Mari Holmboe (1965) The structure of foreign news. The presentation of the Congo, Cuba and Cyprus Crises in Four Norwegian Newspapers. Journal of Peace Research, 2, 64-91. Kriteereitä on kaikkiaan 15 kappaletta. Tässä kriteerit hieman yksinkertaistettuna: #negatiivisuus #raadollisuus #toistuvuus #voimakkuus #yksiselitteisyys #kulttuurinen merkittävyys #koskettavuus #odotettavuus #yllätyksellisyys #jatkuvuus #päivän valikoima #eliittihenkilöt #henkilöitävyys #positiivisuus #tärkeys Professori Yrjö Ahmavaaran luomien uutiskriteerien pohjalta on muokattu Yleisradion ohjelmatoiminnan säännöstöön uutiskriteerit. Niiden mukaan uutisarvo määräytyy seuraavien kriteerien mukaan: *Tapahtuman vaikutusten tosiasiallinen voimakkuus (intensiteetti). *Tapahtuman vaikutusten laajuus ts. sen ihmisjoukon suuruus, jota vaikutukset koskettavat. *Se, missä määrin tapahtuman vaikutukset koskettavat uutisen kuulijoita ja katsojia itseään tai niitä ryhmiä, joihin he kuuluvat. (Yleisradion ohjelmatoiminnan säännöstö 1972, 4.) ==Lähteet== ==Aiheesta muualla== * Uutiskriteerit ja uutiskynnys , STT Luokka:Journalismi Luokka:Uutiset
Atıraw’n alue

Atırawin eli Atyraun alue (, ; vuoteen 1992 saakka Gurjevin alue, kaz. Гурьев облысы, Guryev oblısı, ven. Гурьевская область, Gurjevskaja oblast) on hallintoalue Kazakstanin länsiosassa. Vuonna 1938 perustetun alueen pinta-ala on 112 000 neliökilometriä.Kazahstan, s. 290. Asukkaita on arviolta 594 576 henkeä (vuonna 2016). ==Maantiede, ilmasto ja luonto== Atırawin alue sijaitsee Kaspian syvängön koillisosassa, Jemin tasangolla ja Ustjurtin laakion länsireunalla. Se rajoittuu pohjoisessa Länsi-Kazakstanin, idässä Aqtöben ja etelässä Mañğıstawin alueisiin sekä lännessä Venäjän Astrahanin alueeseen. Pinnanmuodostukseltaan tasaisesta alueesta suuri osa on hiekka-aavikkoa. Ilmasto on mannermainen. Tammikuun keskilämpötila on −3 – 5 °C, heinäkuun 24–25 °C. Vuotuinen sademäärä on 150–200 millimetriä. Alueella virtaa Kaspianmereen laskeva Uraljoki. Pienemmät joet Jem (Emba), Sağız ja Oyıl kuivuvat hiekka-aavikolle. Jokilaaksoissa ja Kaspianmeren rannalla on paljon kesällä kuivuvia pieniä suolajärviä. Järvistä suurimmat ovat Ïnder, Jamansor ja Aygırköl.Kazahstan, s. 293. Hyötykaivannaisiin kuuluvat öljy ja maakaasu sekä Ïnder-järven kalisuola ja natrium. Kasvillisuus koostuu etupäässä marunoista ja suolaheinistä sekä etelässä pensaikosta. Kaspianmeren pohjoisrannalla kasvaa ruokoa ja jokilaaksoissa poppeleita ja pajua. Eläinlajeja ovat pedot (susi, kettu), jyrsijät (siiseli, hyppyrotta ym.), sorkkaeläimet (villisika, saiga) ja linnut (trappi, pikkutrappi, arokotka). ==Hallinnollinen jako ja asutus== Alueeseen kuuluvat Atırawin ja Qulsarın kaupungit, seitsemän hallintopiiriä, 12 taajamaa ja 61 maaseutupiirikuntaa. Hallinnollinen keskus on Atıraw. Kazakit muodostavat 91,5 % alueen väestöstä ja venäläiset 6,35 % (vuonna 2010). ===Hallintopiirit=== Suluissa piirin keskuspaikka. * Ïnderin piiri (Ïnderbor) * Ïsatayn piiri (Aqqıstaw) * Jılıoyn piiri (Qulsarı) * Maqatin piiri (Maqat) * Maxambetin piiri (Maxambet) * Qızılqoğan piiri (Mïyalı) * Qurmanğazın piiri (Ganyuşkïn)Kazahstan, s. 292. ==Liikenne ja talous== Atırawista on rautatieyhteydet Astrahaniin ja Orskiin. Maqatista haarautuu rata Mañğıstawin alueen Beynewiin. Atırawissa on kansainvälinen lentokenttä. Talous perustuu 1930- ja 1940-luvuilla alkaneeseen öljyn ja kaasun tuotantoon. Atırawissa on öljynjalostamo ja kemian tehdas. Alueelta on öljyjohdot Orskiin, Samaraan ja Novorossijskiin. Kaspianmerellä ja Uraljoella harjoitetaan sammen kalastusta. Balıqşın taajamassa ja Qurmanğazın piirissä on kalatehtaat. Alueella toimii myös muuta elintarviketeollisuutta ja ompelimoita. Maatalous on erikoistunut lampaiden, nautakarjan, hevosten ja kamelien kasvatukseen. Jokilaaksoissa viljellään perunaa ja vihanneksia. ==Lähteet== * ===Viitteet=== == Aiheesta muualla == *Alueen internetsivut Luokka:Kazakstanin hallinnolliset alueet
Pale Folklore

Pale Folklore on yhdysvaltalaisen metalliyhtyeen Agallochin ensialbumi, joka julkaistiin The End Recordsin kautta. Toisin kuin parin vuoden takainen demo, sisältää Pale Folklore enemmän folk-vaikutteista materiaalia. Siitä huolimatta levy on metallipainotteinen viittauksilla muun muassa black metalliin ja doom metalliin. Levystä julkaistiin vuonna 2005 rajoitettu vinyylipainos. == Kappalelista == # "She Painted Fire Across the Skyline Part 1" (8:35) # "She Painted Fire Across the Skyline Part 2" (3:09) # "She Painted Fire Across the Skyline Part 3" (7:10) # "The Misshapen Steed" (4:54) # "Hallways of Enchanted Ebony" (10:00) # "Dead Winter Days" (7:51) # "As Embers Dress the Sky" (8:04) # "The Melancholy Spirit" (12:27) == Muusikot == * Don Anderson - kitara * John Haughm - laulu, kitara, rummut * Jason William Walton - basso * Shane Breyer - kosketinsoittimet == Aiheesta muualla == * * Luokka:Agallochin albumit Luokka:Vuoden 1999 esikoisalbumit
IC Rex

IC Rex on syksyllä vuonna 2003 perustettu suomalainen black metal -yhtye, joka oli alun perin toiminnassa vuosina 2003–2009. Yhtye aktivoitui uudelleen vuonna 2015, jolloin se julkaisi split-levytyksen Saturnian Mistin kanssa. Vuonna 2016 yhtye nauhoitti ja julkaisi täyspitkän levyn nimeltään Tulen Jumalat tamperelaisen Saturnal Recordsin kautta. Yhtyeen nimi tarkoittaa Jään ja tulen kuningasta, jossa riimut I ja C tarkoittavat jäätä ja tulta, ja REX tarkoittaa kuningasta. Yhtyeen kappaleet ovat pääosin suomenkielisiä. Yhtyeeseen kuuluu vain yksi jäsen, Artifex IC, joka on tunnettu myös yhtyeistä Tunrida ja The Entropy, joissa hän käytti nimeä Lord Adad sekä myöhemmin nimeä Cinatas. Split-julkaisulla vuonna 2015 rumpuja soitti Saturnian Mistin Frater Vile, joka soitti rummut myös Tulen Jumalat -albumille. IC REX:in ensimmäinen demo, Lunar Possession, julkaistiin syksyllä 2004. Seuraavana vuonna julkaistiin yhtyeen ensimmäinen studioalbumi, Sielun kadotuksen sinfonia. Vuonna 2008 julkaistiin albumi Valonkantajan Alkemia, ja vuonna 2009 albumi Vedenjakaja. IC REX lopetti toimintansa vuonna 2020. == Kokoonpano == * Artifex IC – laulu, kaikki instrumentit * Frater Vile - sessiorummut === Sessiojäsenet levyllä Valonkantajan Alkemia === * SDS – kitara * Kobalt – rummut __NOTOC__ == Diskografia == === Studioalbumit === * * * * === Splitit === * * Liber Saturni - Apocryphon of Saturnian Rex, splittijulkaisu Saturnian Mistin kanssa === Demot === * == Aiheesta Muualta == * * Luokka:Suomalaiset black metal -yhtyeet
Eugnostos

Eugnostos, myös Eugnostos Siunattu tai Eugnostoksen kirje, on gnostilainen kirjoitus, joka tunnetaan Nag Hammadin kirjastosta. Kirjasto sisälsi kaksi kokonaista jäljennöstä kirjoituksesta (koodeksi III, kirja 3; ja koodeksi V, kirja 1). Eugnostos on kirjeen muotoon kirjoitettu tutkielma gnostilaisesta esoteerisesta kosmologiasta. Siinä kuvataan näkymätöntä maailmaa ja sen jumalhahmoja ja emanaatioita. Kirjoituksessa ei ole kristillisiä aiheita tai sisältöä. Tekstillä on kuitenkin yhteyksiä kirjoitukseen Jeesuksen Kristuksen viisaus. Tämän vuoksi tutkijat ovat yleisesti sitä mieltä, että viimeksi mainittu on ollut tästä kirjoituksesta kristilliselle yleisölle muokattu versio. == Lähteet == == Kirjallisuutta == * Eugnostos the Blessed and The Sophia of Jesus Christ. Teoksessa Koptinkielinen alkuteksti ja englanninkielinen käännös. * Eugnostos the Blessed. Teoksessa Englanninkielinen käännös. == Aiheesta muualla == * Eugnostos the Blessed. The Gnostic Society Library. * Eugnostos the Blessed. Early Christian Writings. Luokka:Gnostilaiset apokryfit Luokka:Kirjeet Luokka:Nag Hammadin kirjasto
Länsi-Kazakstanin alue

Länsi-Kazakstanin alue (, ) on hallinnollinen alue Kazakstanin länsirajalla, osittain Euroopassa, osittain Aasiassa. Alue rajoittuu idässä Aqtöben alueeseen, etelässä Atırawin alueeseen ja muualla Venäjään. Alueella on arviolta 636 875 asukasta (vuonna 2016) ja sen pinta-ala on 151 300 neliökilometriä. Alueen läpi virtaa Uraljoki. Hallinnollisesti alue jakautuu 12 piiriin. Vuonna 1999 väestöstä oli kazakkeja 55,8 prosenttia ja venäläisiä 34,4 prosenttia. == Lähteet == == Aiheesta muualla == *Alueen internetsivut Luokka:Kazakstanin hallinnolliset alueet
Rogalandin lääni

Rogalandin lääni () on Norjan lääni maan lounaisosassa Vestlandetin alueella Pohjanmeren rannalla. Se rajautuu idässä Länsi-Agderin, Itä-Agderin ja Telemarkin lääneihin sekä pohjoisessa Hordalandin lääniin. Sen hallinnollinen keskus on Stavanger, Norjan neljänneksi suurin kaupunki. Läänissä on 470 175 asukasta (vuonna 2016) ja sen pinta-ala on 9 376,63 neliökilometriä. Rogaland on Norjan tärkein kaasun ja öljyn tuotantoalue sekä merkittävää viljelysmaata. Karmøyn seudulla on suuret kuparivarat. == Kunnat == Rogalandin lääniin kuuluu yhteensä 26 kuntaa: * Bjerkreim * Bokn * Eigersund * Finnøy * Forsand * Gjesdal * Hå * Haugesund * Hjelmeland * Karmøy * Klepp * Kvitsøy * Lund * Randaberg * Rennesøy * Sandnes * Sauda * Sokndal * Sola * Stavanger * Strand * Suldal * Time * Tysvær * Utsira * Vindafjord == Lähteet == == Aiheesta muualla == *Läänin internetsivut *
Lama Su

Lama Su on kuvitteellinen hahmo Tähtien sodan universumissa. Hän esiintyy elokuvassa Star Wars: Episodi II – Kloonien hyökkäys. Lama Sun ääninäyttelijänä toimii Anthony Pelan. Muuten Lama Su on tehty tietokoneella. == Rooli == Lama Su on Kaminon pääministeri ja kloonausmestari. Jedimestari Sifo-Dyasin pyynnöstä Lama Su aloittaa klooniarmeijan luomisen. Kaminolaiset ovat muista olennoista eristäytynyt rotu, jonka jäsenet viihtyvät yksinäisyydessä. Kaukana galaksin tapahtumista elävä Lama Su ei tiedä mitään Tasavaltaa uhkaavasta vaarasta. Kun jedimestari Obi-Wan Kenobi saapuu etsimään kaminolta palkkionmetsästäjä Jango Fettiä, hän kuulee Kaminolla valmistetusta Klooniarmeijasta. Lama Su on 229 cm pitkä valkoihoinen olio. Lama Sun kaula on yhtä pitkä kuin hänen kätensä, jotka ovat kaksi kertaa ihmisen käden pituiset. == Aiheesta muualla == *Lama Su Wookieepediassa Luokka:Tähtien sodan hahmot
Etelä-Vantaan Urheilijat

Etelä-Vantaan Urheilijat (eli EVU) on vantaalainen jääkiekon junioritoimintaan keskittynyt urheiluseura. Seura perustettiin vuonna 1969 ja sen toiminta keskittyy Länsi-Vantaan alueelle Myyrmäen urheilupuistoon. Kaudella 2010–2011 seuran toiminnassa oli mukana noin 700 lasta, nuorta ja aikuista kolmessakymmenessä jääkiekkojoukkueessa, luistelu- sekä liikuntaleikkikoulussa. == Tavoitteet ja päämäärät == Seura on nimennyt päätavoitteekseen tarjota mahdollisimman monelle nuorelle harrastusta jääkiekkoilun parissa. Jotta tavoitteiden ja päämäärien saavuttaminen olisi mahdollista, seura pyrkii ottamaan kaikki huomioon ja luomaan parhaat mahdolliset olosuhteet oppimiseen. Myös yksilön henkinen kasvu, sosiaalisuuteen kasvaminen sekä urheilullisen elämäntavan omaksuminen kuuluvat seuran tavoitteisiin. == Seuran saavutuksia == * Naisten SM-kultaa 1989 * Naisten SM-hopeaa 1984, 1985, 1987, 1988, 1990 * Naisten SM-pronssia 1983 == Tunnettuja EVU:laisia == * Rami Alanko (s. 1975) * Ilari Filppula (s. 1981) * Valtteri Filppula (s. 1984) * Teemu Eronen (s. 1990) * Iiro Järvi (s. 1965) * Sami Kapanen (s. 1973) * Mikko Koskinen (s. 1988) * Kari Martikainen (s. 1968) * Antti-Jussi Niemi (s. 1977) * Ville Peltonen (s. 1973) * Antti Pihlström (s. 1984) * Teemu Pulkkinen (s. 1992) * Tony Pulkkinen (s. 1990) * Erkki Rajamäki (s. 1978) * Jarkko Ruutu (s. 1975) * Mikko Ruutu (s. 1978) * Tuomo Ruutu (s. 1983) * Jiri Veistola (s. 1988) * Otto Karvinen (s. 1990) ==Aiheesta muualla== * EVUn kotisivut Luokka:Vantaalaiset urheiluseurat Luokka:Suomalaiset jääkiekkoseurat
Itä-Agderin lääni

Itä-Agderin lääni () on nykiseen Agderin lääniin kuuluva entinen Norjan lääni maan etelärannikolla Skagerrakin rannalla Sørlandetin alueella. Se rajautui idässä Telemarkin lääniin ja lännessä Länsi-Agderin ja Rogalandin lääneihin. Sen hallinnollinen keskus oli Arendal. Läänissä on 115 785 asukasta (vuonna 2016) ja sen pinta-ala on 9 157,76 neliökilometriä. Vuoteen 1919 saakka Itä- Agder tunnettiin Nedenesin lääninä (Nedenes amt). Se muodosti Länsi-Agderin kanssa Agderin alueen. Valtaosa alueen asukkaista asuu rannikolla. == Kunnat == Itä-Agderin lääniin kuului yhteensä 15 kuntaa: * Åmli * Arendal * Birkenes * Bygland * Bykle * Evje og Hornnes * Froland * Gjerstad * Grimstad * Iveland * Lillesand * Risør * Tvedestrand * Valle * Vegårshei == Lähteet == == Aiheesta muualla == *Läänin internetsivut *
George Cohen

George Reginald Cohen (22. lokakuuta 1939 Kensington, Lontoo, Englanti – 23. joulukuuta 2022) oli englantilainen jalkapalloilija, pelipaikaltaan oikea puolustaja. Koko uransa Fulhamissa pelannut Cohen tunnettiin joukkueelle sitoutuvana, voimakkaana oikeana pakkina ja erityisesti taitavana joukkuehengen luojana. Yhteensä 459 ottelua Fulhamissa pelannutta Cohenia pidetäänkin seuran historian yhtenä parhaana pelaajana yhdessä Fulham-legendan Johnny Haynesin kanssa. Englannin maajoukkueessa Cohen teki debyyttinsä 2–1-voitto-ottelussa Uruguayta vastaan vuonna 1964. Hän edusti Englannin maajoukkuetta kaikkiaan 37 kertaa. Cohen oli tärkeä pelaaja maajoukkueelleen vuoden 1966 MM-kotikisoissa, jossa Englanti voitti maailmanmestaruuden; hän pelasi joukkueen jokaisessa kuudessa ottelussa. == Lähteet == Luokka:Englantilaiset jalkapalloilijat Luokka:Jalkapallon maailmanmestarit Luokka:Vuonna 1939 syntyneet Luokka:Vuonna 2022 kuolleet
Sprinttiuinnin Euroopan-mestaruuskilpailut 1991

Sprinttiuinnin Euroopan-mestaruuskilpailut järjestettiin vuonna 1991 ensimmäisen kerran. Kilpailut pidettiin Saksan Gelsenkirchenissä 6.–8. joulukuuta. Kilpailujen järjestäjänä toimi Euroopan uimaliitto LEN. == Mitalistit == === Miehet === Laji Kultaa Kultaa Hopeaa Hopeaa Pronssia Pronssia 50 metrin vapaauinti Aleksandr Popov 22,16 Silko Günzel 22,25 Joakim Holmquist 22,32 50 metrin selkäuinti Jani Sievinen 25,18 EE Vladimir Selkov 25,68 Jens Bünger 25,83 50 metrin rintauinti Vasili Ivanov 27,38 Ron Dekker 27,42 Gianni Minervini 27,51 50 metrin perhosuinti Jan Karlsson 24,32 Nils Rudolph 24,46 Vladislav Kulikov 24,52 100 metrin sekauinti Josef Hladký 55,28 Ron Dekker 55,45 Indrek Sei 55,83 4 × 50 metrin vapaauintiviesti Silko Günzel Nils Rudolph Ingolf Rasch Bengt Zikarsky 1.28,27 1.29,39 1.31,58 4 × 50 metrin sekauintiviesti Vladimir Selkov Vasili Ivanov Vladislav Kulikov Aleksandr Popov 1.38,87 Jens Bünger Ralf Eggers Nils Rudolph Bengt Zikarsky 1.39,05 Giuseppe Tiano Gianni Minervini Luca Belfiore René Gusperti 1.39,84 === Naiset === Laji Kultaa Kultaa Hopeaa Hopeaa Pronssia Pronssia 50 metrin vapaauinti Simone Osygus 25,04 Daniela Hunger 25,49 Louise Karlsson 25,76 50 metrin selkäuinti Sandra Völker 28,59 Anja Eichhorst 28,77 Andrea Kutz 29,12 50 metrin rintauinti Peggy Hartung 31,61 Sylvia Gerasch 31,87 Jana Dörries 32,25 50 metrin perhosuinti Inge de Bruijn 27,25 Louise Karlsson 27,63 Christiane Sievert 28,02 100 metrin sekauinti Louise Karlsson 1.01,61 Daniela Hunger 1.02,23 Marion Zoller 1.02,36 4 × 50 metrin vapaauintiviesti Simone Osygus Simone Hollemann Regina Dittmann Daniela Hunger 1.41,30 Viviana Susin Manuela Dalla Valle Ilaria Tocchini Cristina Chiuso 1.44,26 1.44,73 4 × 50 metrin sekauintiviesti Sandra Völker Sylvia Gerasch Christiane Sievert Daniela Hunger 1.53,13 Lorenza Vigarani Manuela Dalla Valle Ilaria Tocchini Cristina Chiuso 1.55,84 1.56,19 == Mitalitaulukko == Isäntämaa 1 7 7 5 19 2 3 2 2 7 3 2 1 2 5 4 1 2 0 3 5 1 0 0 1 6 0 2 2 4 7 0 0 2 2 8 0 0 1 1 Yhteensä Yhteensä 14 14 14 42 == Lähteet == *Tulokset == Aiheesta muualla == * Ylen Elävä arkisto: Jani Sievinen, 16-vuotias Euroopan mestari Luokka:Uinnin Euroopan-mestaruuskilpailut Luokka:Vuoden 1991 urheilu Luokka:Saksan uinti Luokka:Nordrhein-Westfalenin urheilu Luokka:Gelsenkirchen
Sasha Mäkilä

Sasha Mäkilä (s. 19. kesäkuuta 1973 Kerava) on suomalainen kapellimestari. Hän opiskeli aluksi musiikkitiedettä Helsingin yliopistossa ja sellonsoittoa Helsingin konservatoriossa, ennen kuin siirtyi opiskelemaan orkesterinjohtoa Pietarin konservatoriossa professori Leonid Kortšmarin luokalla. Vuonna 2004 Mäkilä nimitettiin Pietarissa toimivan Venäjän kansalliskirjaston sinfoniaorkesterin kapellimestariksi http://fontanka36.nlr.ru/concerthall/dir.html . Myöhemmin Sasha Mäkilä jatkoi opintojaan Sibelius-Akatemiassa Leif Segerstamin kapellimestariluokalla, sekä David Zinmanin johdolla Aspenin kapellimestariakatemiassa Yhdysvalloissa. Hän on myös toiminut David Zinmanin assistenttina Zürichin Tonhalle-orkesterissa. Mäkilä on opiskellut myös useilla orkesterinjohdon mestarikursseilla mm. Kurt Masurin, Jorma Panulan ja Juri Simonovin ohjauksessa. Vuonna 2005 Mäkilä oli finalisti Suwonin kansainvälisessä kapellimestarikilpailussa Etelä-Koreassa 2005 Suwon International Conductors' Competition ja vuonna 2006 hän voitti kolmannen palkinnon kansainvälisessä Vakhtang Jordania -kapellimestarikilpailussa YhdysvalloissaANNOUNCING THE WINNERS OF THE 2006 VAKHTANG JORDANIA INTERNATIONAL CONDUCTING COMPETITION. Vuodesta 2007 vuoteen 2010 Sasha Mäkilä toimi Ranskan kansallisorkesterissa Kurt Masurin apulaiskapellimestarina. Keväällä 2010 Franz Welser-Möst nimitti Mäkilän assistentikseen Clevelandin orkesteriin Sasha Mäkilä maailmankuulun huippuorkesterin johtajaksi arkistokopio Internet Archivessa. Vuodesta 2012 vuoteen 2016 Mäkilä toimi Mikkelin kaupunginorkesterin ylikapellimestarina, ja vuonna 2017 hänet nimitettiin Krasnojarskin sinfoniaorkesterin päävierailijaksi. Sasha Mäkilän kapellimestarivierailut ulottuvat Euroopan lisäksi Aasiaan, Yhdysvaltoihin ja Etelä-Afrikkaan Suomalaistaide haluaa jalansijaa Etelä-Afrikassa. Oopperakapellimestarina hän debytoi vuonna 2004 ja on johtanut Suomen ensiesitykset Philip Glassin oopperoista Les enfants terribles ja In The Penal Colony. Mäkilä on myös kantaesittänyt paljon uutta suomalaista musiikkia, muun muassa Kalevi Ahoa Tiedotustilaisuuksien tallenteet 2009. Vuonna 2013 Sasha Mäkilälle myönnettiin Helsingin yliopiston Pacius-palkinto. Vuonna 2018 Mäkilä väitteli musiikin tohtoriksi Viron musiikki- ja teatteriakatemiassa aiheenaan Leevi Madetojan sinfoniat. Vuodesta 2020 Sasha Mäkilä on toiminut vierailevana tutkijana Taideyliopiston tutkimusinstituutissa. Hän on myös Synkooppi-lehden päätoimittaja. == Lähteet == == Aiheesta muualla == *The Cleveland Orchestra *Kotisivu *Orchestre National de France *Ooppera Skaala Luokka:Suomalaiset kapellimestarit Luokka:Vuonna 1973 syntyneet Luokka:Elävät henkilöt
Italian–Turkin sota

Italian ja Turkin sota (tunnetaan Italiassa myös nimellä guerra di Libia, "Libyan sota", ja Turkissa nimellä Trablusgarp Savaşı) oli sota, joka käytiin osmanien valtakunnan ja Italian välillä 29. syyskuuta 1911 – 18. lokakuuta 1912. Myös nimitystä Tripolin sota on käytetty. Pääministeri Giovanni Giolittin johtama Italian hallitus Roomassa julisti 29. syyskuuta 1911 Osmanien valtakunnalle sodan. Tätä ennen umpeutui 24 tunnin uhkavaatimus, jossa Rooma peräsi Osmanien valtakunnalta suostumusta Tripolin ja Kyrenaikan miehitykseen. Italian 18 aluksen laivue avasi 30. lokakuuta tulen Tripolin linnaketta vastaan. Italian armeija hyökkäsi Tripoliin ja onnistui valtaamaan kaupungin. Tämän jälkeen Italia valloitti Kyrenaikan ja rannikkoseudut, mutta ei onnistunut sisämaan valtauksessa Omar Mukhtarin joukkojen vastarinnan vuoksi. Ouchyn rauhansopimus allekirjoitettiin 18. lokakuuta 1912 Ouchyn kaupungissa Lausannen lähistöllä. Sopimuksessa Kyrenaika ja Tripolitania luovutettiin Italialle. Italian marssittua Tripoliin se järjesti verilöylyn, jossa satoja arabeja ammuttiin tai vangittiin heidän noustuaan vastarintaan. Tripolin verilöyly lisäsi muiden valtioiden arvostelua Italian siirtomaapolitiikkaa kohtaan. Libyan miehitys oli kallis hanke Italialle. Sen arvioitiin käyttäneen 30 miljoonaa liiraa joka kuukausi. 1920- ja 1930-luvulla Italia harjoitti Libyassa kovaotteista siirtomaapolitiikkaa. Sen armeija kukisti beduiinien kansannousun Fezzanissa. Tänä aikana Italiasta muutti paljon ihmisiä Libyaan töihin. Maahan rakennettiin nykyaikainen tieverkosto ja myös muuta infrastruktuuria kehitettiin. Italia valtasi Osmanien valtakunnan provinssit Tripolitanian ja Kyrenaikan, joista muodostuu myös nykyinen Libyan valtio, sekä Ródoksen saaren ja kreikkaa puhuvan Dodekanesian saariston Anatolian lähellä. Vaikka sota oli suhteellisen vähäpätöinen, se oli merkittävä ensimmäisen maailmansodan esinäytös sytyttäessään nationalismin kipinän Balkanilla. Sodassa nähtiin myös merkittäviä sotateknologian kehitysaskelia varsinkin sotilasilmailussa. 23. lokakuuta 1911 italialainen kapteeni Carlo Piazza lensi turkkilaisten linjojen yllä tiedustelulennolla. Ensimmäisen kerran lentokonetta käytettiin pommittamiseen 1. marraskuuta 1911 Libyassa, kun italialainen luutnantti Giulio Gavottin pudottaessa Taube- yksitasostaan neljä kahden kilon kranaattia 185 metrin korkeudesta. Suurin osa kranaateista räjähti aavikolla, ja ainoat vahingot kohdistuivat sivullisiin. == Lähteet == == Aiheesta muualla == Luokka:1900-luvun sodat Luokka:1910-luku Luokka:Italian sotahistoria Luokka:Osmanien valtakunnan sodat Luokka:Libyan historia
Keskustelu Vapahtajan kanssa

Keskustelu Vapahtajan kanssa on gnostilainen kirjoitus, joka tunnetaan Nag Hammadin kirjastosta (koodeksi III, kirja 5). Kirjoituksesta tunnetaan vain yksi hyvin vaurioitunut koptinkielinen kappale. Säilyneistä osista on voitu päätellä, että kyseessä on dialogimuotoinen keskustelu Jeesuksen kanssa. Keskustelun keskellä on muutama laajempi keskeytys, jotka vaikuttavat olevan poissa paikaltaan ja jotka on vain pinnallisesti upotettu dialogiin.Uro, Risto: ”Johdanto”. Teoksessa Dunderberg & Marjanen 2005, s. 353–356. == Sisältö == Dialogi alkaa joukolla esoteerista tietoa ja sen tavoittelua koskevia kysymyksiä. Tämän jälkeen kirjoitus siirtyy käsittelemään maailman alkuperää. Luomisen jälkeen siirrytään gnostilaiseen kysymys-vastaus-osioon siitä, kuinka pelastus saavutetaan gnosiksen avulla. Tämä kuitenkin keskeytyy luonnonhistoriallisella esityksellä neljästä klassisesta alkuaineesta, taivaan ja maan voimista, jne. Tämän jälkeen kirjoituksessa esitetään apokalyptinen näky, jossa Tuomaalle, Marialle ja Matteukselle näytetään helvetti maan reunan suojasta, ja enkeli julistaa, että aineellinen maailma oli paha luomus, jota ei ollut tarkoitettu syntyväksi. Tämä viittaa gnostilaiseen käsitykseen pahasta luojajumalasta, demiurgista. Lopulta teksti palaa jälleen dialogiin. Tekstin poikkeamat sivukertomuksiin sekä se, että Jeesuksesta käytetään välillä nimitystä ”Herra” ja välillä nimitystä ”Vapahtaja”, viittaavat joidenkin tutkijoiden mukaan siihen, että kirjoitus olisi koottu neljästä tai viidestä erillisestä kirjoituksesta. Koska kirjoitus on kuitenkin niin vahingoittunut, on osoittautunut liian vaikeaksi tutkia, mitä nämä kirjoitukset voisivat olla. Dialogilla on kuitenkin joitakin yhtäläisyyksiä Tuomaan evankeliumin kanssa. Vaikka teksti vaikuttaakin naisvihamielistä sanoessaan, että naisten tulisi ”luopua siitä mitä nainen tekee” (s. 144), sen katsotaan yleisesti viittaavan enemmän luopumiseen seksuaalisuudesta ja siten lasten synnyttämisestä, mikä kuvaa gnostilaisten ruumisvihamielisyyttä. == Lähteet == == Kirjallisuutta == === Suomennos === * Keskustelu Vapahtajan kanssa. Johdanto, suomennos ja selitykset Risto Uro. Teoksessa === Muita käännöksiä ja tekstilaitoksia === * The Dialogue of the Savior. Teoksessa Koptinkielinen alkuteksti ja englanninkielinen käännös. * The Dialogue of the Savior. Teoksessa Englanninkielinen käännös. == Aiheesta muualla == * The Dialogue of the Savior. The Gnostic Society Library. * Dialogue of the Savior. Early Christian Writings. Luokka:Gnostilaiset apokryfit Luokka:Nag Hammadin kirjasto
Christoffelin symboli

Christoffelin symboli on erikoistapaus affiinista konnektiosta. Christofelin symboli on keskeinen tekijä kovariantissa derivoinnissa ja se sisältyy myös geodeettisen viivan yhtälöön, jonka ratkaisuna saadaan tutkittavassa avaruudessa lyhin reitti kahden pisteen välillä. Myös Riemannin kaarevuustensori määritellään Christoffelin symbolien avulla. Käytännön sovelluksissa niitä tulee vastaan erityisesti yleisessä suhteellisuusteoriassa. Symboli on nimetty saksalais-ranskalaisen matemaatikon Elwin Bruno Christoffelin (1829-1900) mukaan. Olkoon n-ulotteisen avaruuden (n-1)-ulotteinen aliavaruus, siis pinta, annettu parametrimuodossa :\textbf{u} = \textbf{u}(x^{\alpha}). Lasketaan pintaa kuvaava uusi suure :\frac{\partial^2 \textbf{u}}{\partial x^{\mu}\partial x^{ u}} \cdot \frac{\partial \textbf{u}}{\partial x^{\alpha}} = \Gamma_{\mu u\alpha}. Tässä esiintyvä \cdot tarkoittaa tavallista kahden vektorin välistä pistetuloa. Skalaarifunktiota \Gamma_{\mu u\alpha} kutsutaan Christoffelin symboliksi. Käyttämällä Einsteinin summaussääntöä Christoffelin symboli voidaan lausua metrisen tensorin g avulla siten, että :\Gamma^{\alpha} {}_{\mu u} = \frac{1}{2} g^{\alpha \beta} (\partial_{\mu}g_{\beta u} + \partial_{ u}g_{\beta\mu} - \partial_{\beta}g_{\mu u}) Tästä muodosta symboleita ei kuitenkaan yleensä käytännössä kannata laskea. Huomaa, että vaikka Christoffelin symboli ensinäkemältä näyttääkin tensorilta, se määritelmänsä perusteella on vain tavallinen skalaarifunktio. == Christofelin symbolin ominaisuuksia == *Christoffelin symboli on symmetrinen indeksien vaihdon suhteen :\Gamma^{\alpha}_{\mu u} = \Gamma^{\alpha}_{ u \mu} *Metrisen tensorin derivointi tuottaa Christoffelin symboleita :\partial_{\alpha} g_{\mu u} = \Gamma_{\alpha\mu u} + \Gamma_{\alpha u\mu} Luokka: Algebra Luokka: Differentiaaligeometria
Mañğıstaw’n alue

Mañğıstaw’n eli Mangistaun alue (, ) on hallintoalue Kazakstanin lounaisosassa. Vuonna 1973 perustetun alueen pinta-ala on 165 700 neliökilometriä.Kazahstan, s. 474. Asukkaita on 596 700 henkeä (vuonna 2013)Agency of statistics of the Republic of Kazakhstan: Численность населения Республики Казахстан по областям с началa 2013 года до 1 февраля 2013 года .. ==Maantiede, ilmasto ja luonto== Mañğıstaw’n alue rajoittuu pohjoisessa Kazakstanin Atıraw’n ja koillisessa Aqtöben alueisiin, idässä Uzbekistanin Karakalpakiaan, etelässä Turkmenistaniin ja lännessä Kaspianmeren kautta Azerbaidžaniin. Idässä Ustjurtin laakion länsireunalla sijaitsee joukko matalia vuoria. Mañğışlaqin niemimaan eteläosassa on Mañğıstaw’n laakioKazahstan, s. 479. ja pohjoisessa Qaratüleyn suolamaa. Ilmasto on mannermainen ja kuiva. Tammikuun keskilämpötila on etelässä nollasta −4 °C:een ja pohjoisessa −8 – 12 °C, heinäkuun keskilämpötila 26–28 °C (toisinaan jopa 45 °C). Vuotuinen sademäärä on 120–160 millimetriä.Kazahstan, s. 477. Hyötykaivannaisiin kuuluvat öljy, maakaasu, rautamalmi, ruskohiili, kalkkikivi, kuorisora ja merkeli. Alueella on suuret pohjavesivarat. Kasvillisuus koostuu etupäässä marunoista, suolaheinistä ja suolakkokasveista. Eläinkuntaan kuuluvat susi, kettu, jänis, gaselli, saiga, peltohiiri, linnut ja käärmeet. ==Hallinnollinen jako ja asutus== Alueeseen kuuluvat Aqtaw’n, Jañaözenin ja Fort-Şevçenkon kaupungit. Hallintopiirejä on viisi (suluissa piirin keskuspaikka): * Beynew’n piiri (Beynew) * Mañğıstaw’n piiri (Şetpe) * Munaylın piiri (Munaylı) * Qaraqïyan piiri (Qurıq) * Tüpqarağanin piiri (Fort- Şevçenko) Kazakit muodostavat 86,5 % alueen väestöstä, venäläiset 8,55 % ja azerit 1,0 % (vuonna 2010). ==Liikenne ja talous== Beynew’sta on rautatieyhteys Aqtaw’n kautta Jañaözeniin. Aqtaw’ssa, Fort-Şevçenkossa ja Qurıqissa on merisatamat.Kazahstan, s. 477–478. 1960-luvulle saakka seudulla harjoitettiin karjanhoitoa, pienimuotoista viljanviljelyä, kalastusta ja suolan tuotantoa. Vuonna 1965 alettiin hyödyntää Özenin öljy- ja kaasuesiintymiä. Jañaözenista on öljy- ja kaasujohdot Atırawiin. Alueella toimii ydinvoimala, koneenrakennus-, rakennustarvike- ja elintarviketeollisuutta. ==Lähteet== * ===Viitteet=== ==Aiheesta muualla== *Alueen internetsivut Luokka:Kazakstanin hallinnolliset alueet
Sharon Bezaly

Sharon Bezaly (s. 2. lokakuuta 1972 Tel Aviv, Israel) on israelilaissyntyinen huilutaiteilija. Hän oli levytuottaja Robert von Bahrin puoliso, ja hän sai Ruotsin kansalaisuuden vuonna 2006. Bezaly aloitti huilunsoiton 11-vuotiaana. Hän piti ensikonserttinsa Israelin filharmonikkojen solistina 14-vuotiaana, kapellimestarina oli Zubin Mehta. Huilutaiteilija Jean-Pierre Rampalin kannustamana hän jatkoi opintojaan Pariisissa. Bezaly on sittemmin esiintynyt solistina muun muassa Tokion filharmonikkojen, Minnesotan sinfoniaorkesterin, Amsterdamin Concertgebouw-orkesterin, BBC Wales -sinfoniaorkesterin ja Camerata Academica Salzburg -orkesterin kanssa useissa maailman tunnetummissa konserttisaleissa, kuten Wienin Musikvereinissa ja Châtelet’ssa Pariisissa. Lisäksi hän on tehnyt uraa kamarimuusikkona ja esiintynyt muun muassa Gidon Kremerin kanssa. Bezaly on saanut muun muassa saksalaisen Echo Klassikin Vuoden instrumentalisti -palkinnon, ja Cannes Classicalin Vuoden nuori taiteilija -palkinnon. Lisäksi hänen levynsä ovat saaneet useita kansainvälisiä äänitepalkintoja. Monet nykysäveltäjät, kuten Kalevi Aho, Sofija Gubaidulina, Christian Lindberg ja Christopher Rouse, ovat omistaneet teoksiaan hänelle. ==Aiheesta muualla== * Bezalyn sivusto. Luokka:Israelilaiset huilistit Luokka:Vuonna 1972 syntyneet Luokka:Elävät henkilöt
Anfield

Anfield on vuonna 1884 rakennettu jalkapallostadion Liverpoolissa, Englannissa. Sen tämänhetkinen käyttäjä on Liverpool FC, joka tuli stadionin vuokralaiseksi 1892 toisen liverpoolilaisseuran Everton FC:n riitaannuttua stadionin silloisen vuokraisännän John Houldingin kanssa. Everton siirtyi modernimmalle stadionille Goodison Parkille, joka sijaitsee Stanley Park -puiston pohjoispäässä, kun taas Anfield sijaitsee puiston toisessa päässä. Kentän mitat ovat 101 × 68 metriä. ==The Kop== Perinteisesti uskollisimmat ja äänekkäimmät Liverpoolin kannattajat seuraavat otteluita Kop-päätykatsomosta. ”Spion Kop” on etenkin Britanniassa melko yleinen nimitys katsomonosille, jotka ovat rakenteeltaan jyrkkiä. Nimi perustuu siihen, että ne muistuttavat Ladysmithissä Etelä-Afrikassa sijaitsevasta kukkulasta, jonka laella käytiin toisen buurisodan aikana Spion Kopin taistelu. Anfieldin päätykatsomo lienee ensimmäinen, jolle kyseinen nimitys annettiin virallisesti (1928). ==Lähteet== * * ===Viitteet=== ==Aiheesta muualla== * Anfield Liverpoolin sivustolla Luokka:Englannin jalkapallostadionit Luokka:Liverpoolin rakennukset ja rakennelmat Luokka:Liverpoolin urheilu Luokka:Liverpool FC
Rauli Badding Somerjoki (albumi)

Rauli Badding Somerjoki (AMTCD 2047) on Rauli Somerjoen kokoelma-albumi vuodelta 1992. ==Kappaleet== # Kaunis maailma # Ikkunaprinsessa # Laivat # Paras haihtua vaan # Tähdet, tähdet # Mä haluan sun # Yölinjalla # Kun ei niin ei # Painu pois # Yön hiljaisuudessa # Kuihtuu kesäinen maa # Mun sormuksein # Bensaa suonissa # Pilvet karkaa, niin minäkin # Valot # Rokaten ja rollaten # Yö kanssas sun # Fiilaten ja höyläten # Paratiisi # Surrender: Antaudu, rakkain! # Aamuöiseen sateeseen # Jykevää on rakkaus == Lähteet == * Suomen äänitearkiston tietokanta Luokka:Vuoden 1992 kokoelma-albumit Luokka:Rauli Somerjoen albumit
Jahvetti

Jahvetti voi tarkoittaa ainakin seuraavia: * Jahvetti, etunimi, väännös nimestä Jafet * Jahvetti, Yrjö Kilpeläisen pakinoitsijana ja radiotoimittajana käyttämä nimimerkki ==Jahvetti-nimisiä henkilöitä== * Jahvetti Kaitala, valtiopäivämies * Jahvetti Moilanen, kommunisti Frans Myyryläisen käyttämä salanimi
Impious Havoc

Impious Havoc on suomalainen black metal -yhtye. Impious Havoc perustettiin Huittisissa vuonna 2001. == Jäsenet == * TJ Havok – laulu, rummut * Warcry – kitara, basso * Thunderer – kitara ===Entiset jäsenet=== * K.A. – kitara (2001–2005) * Grim – laulu, basso (2001–2004) ==Diskografia== ===Studioalbumit=== * * * * * * * ===EP:t=== * * ===Split-albumit=== * ==Katso myös== * Luettelo Impious Havocin kappaleista *
Craven Cottage

Craven Cottage on kokonaan katettu jalkapallostadion Lontoossa, Thamesin varrella. Sen käyttäjä on Fulham FC. Craven Cottage vihittiin käyttöön vuonna 1896 jolloin Fulham FC kohtasi Chelsean. Sitä kunnostettiin vuosina 2003-2004. Stadionilla on pelattu pääosin Valioliigan otteluita, mutta vuonna 2005 siellä pelattiin myös harjoitusmaaottelu Australian ja Uuden-Seelannin välillä. Stadionin kapasiteetti kunnostuksen jälkeen on 24 500\. Luokka:Hammersmith ja Fulhamin rakennukset ja rakennelmat Luokka:Lontoon jalkapallostadionit
Kun maailma elää

Kun maailma elää on kahden suomalaisen albumin nimi: * Kasevan albumi vuodelta 1976 * Joel Hallikaisen albumi vuodelta 1999
Keratiini

Keratiinit eli sarveisaineetNykysuomen sanakirja 2 (J–K), 14. painos, WSOY 1996, s. 310. ovat ryhmä kuitumaisia, säikeisiä ja veteen liukenemattomia proteiineja. Ihmisellä keratiinia on erityisesti hiuksissa ja kynsissä. Keratiinien rakenteelle ovat tyypillisiä rikkipitoiset kysteiini-aminohapot. α-keratiineja on esimerkiksi eläinten ja ihmisten karvoissa, kynsissä, sarvissa, kavioissa ja sorkissa. Kovempia β-keratiineja on matelijoiden suomuissa, kynsissä ja kilvissä ja lintujen sulissa, nokissa ja kynsissä. Ihon epidermiksen soluissa on keratiinia sisältävä tukirakenne, joka tekee ihosta vedenpitävän ja antaa sille yhdessä kollageenin ja elastiinin kanssa kestävyyttä ja joustavuutta. == Lähteet == Luokka:Proteiinit Luokka:Seulonnan keskeiset artikkelit
Hydraulinen muovaus

Hydraulinen muovaus eli hydromuovaus on levyn, suljetun kappaleen tai putken muovausta staattisella nestepaineella. Nesteenä voi olla veden emulsio tai öljy. Nestepaine on yleensä luokkaa 3000-5000 baaria. Hydromuovauksessa voimat kehittyvät niin suuriksi, että muotteja sulkemaan tarvitaan puristin, jonka puristusvoima voi olla tuhansia tonneja, autoteollisuuden sovelluksissa joskus jopa 10000 tonnin luokkaa. Hydromuovaus antaa vapauksia muovattavan kappaleen muotoilulle, voidaan säästää työkalukustannuksissa ja välttää hitsausliitoksia. Tyypillisiä hydromuovattuja tuotteita ovat monimutkaiset putkikappaleet, esimerkkinä auton pakosarjan putkisto. Hydromuovaus on suuren laitekokonsa ja suuren investointikustannuksensa vuoksi jäänyt vielä massiivisen sarjatuotannon, kuten autoteollisuus, työkaluksi. Sarjatuotannossa hydromuovaus on automaattisen linjan yksi osa. Muovaus tapahtuu hydraulipuristimen (tai prässin) avulla, jonka toiminta perustuu Pascalin lakiin. Prässissä kohdistetaan kapean nestesylinterin pieneen poikkipinta- alaan tietty voima esim. painamalla sitä alaspäin. Saman suuruinen voima kohdistuu puristimessa olevaan suuremman poikkipinta-alan sylinteriin, jolloin suurempi sylinteri työntyy ulospäin. Vaikka paine, eli voima pinta-alayksikköä kohden on sama molemmissa sylintereissä (ks. kuvan yhtälö), on kokonaisvoima moninkertainen suuremman poikkipinta-alan sylinterissä juurikin sen suuremman poikkipinta-alan vuoksi. Ilmiö on seurausta nesteiden erittäin pienestä kokoonpuristuvuudesta. Suuremman poikkipinta-alan sylinteri kuitenkin liikkuu vähemmän suhteessa pienempään sylinteriin, sillä suuren sylinterin liikuttamiseksi täytyy pienemmän sylinterin syrjäyttää enemmän nestettä. Siksi pienemmän sylinterin täytyy suhteessa liikkua enemmän ja siten molempien sylinterien tekemä työ (joka on voiman ja matkan tulo) on yhtä suuri energian säilymisperiaatteen mukaisesti. Laitteen toiminnan voi kiteyttää lauseeseen mikä voimassa voitetaan, se matkassa hävitään. Laitetta voidaan myös käyttää raskaiden esineiden, kuten autojen, nostamiseen ==Katso myös== * Valmistustekniikka ==Lähteet== Luokka:Muokkaustekniikka_(Metallit)
Attraktori

Attraktori on faasiavaruuden joukko, johon dynaaminen systeemi päätyy, kun aikaa kuluu tarpeeksi ja jonka läheisyydessä se myös pysyy, vaikka systeemiä häirittäisiin hieman. Geometrisesti attraktori voi olla piste, käyrä, muu monisto tai jopa fraktaali. Attraktori on keskeinen käsite kaaosteoriassa. == Attraktorityyppejä == === Kiintopiste === Kiintopiste on yksinkertaisin attraktori. Siinä attraktorina toimii jokin tietty faasiavaruuden piste. Esimerkiksi vapaasti roikkuvan heilurin pysähtyminen tasapainoasemaan vastaa päätymistä kiintopisteattraktoriin. === Kiintorengas === Kiintopisteen kaksiulotteinen vastine, jossa systeemi jää kiertämään faasiavaruudessa suljetulla käyrällä. Kiintorengas vastaa dynaamisen systeemin jaksollista rataa. Kiintopisteen muuttumista kiintorenkaaksi kutsutaan Hopfin bifurkaatioksi. === Outo attraktori === Outo attraktori on populaariesityksissä useimmin kuvattu attraktorityyppi. Ne ovat faasiavaruuden pistejoukkoja, joiden Hausdorffin dimensio ei ole kokonaisluku. Oudolla attraktorilla on siis fraktaalirakenne. Tunnetuimpia outoja attraktoreita ovat *Lorenzin attraktori *Rösslerin attraktori *Hénonin kuvauksen attraktori == Attraktioallas == Ne attraktoria ympäröivät avaruuden pisteet, joista liikkeelle lähtiessään systeemin aikakehitys johtaa attraktoriin kutsutaan kyseisen attraktorin attraktioaltaaksi (engl. basin of attraction). Attraktioaltailla on etenkin numeerisessa matematiikassa suuri merkitys, sillä monilla algoritmeilla laskennan eri alkuarvot voivat johtaa eri ratkaisun löytymiseen. Attraktioaltaan kiintoisa erikoistapaus ovat Wadan altaat. Nämä ovat faasiavaruuden erillisiä, yhtenäisiä ja avoimia joukkoja, joilla on sellainen (hyvin epäintuitiivinen!) ominaisuus, että niillä on yhteinen reunaviiva. Tämä on mahdollista vain jos altaiden reunaviivalla faasiavaruus sotkeutuu fraktaaliksi, jonka jokaisessa pisteessä kaikki altaat koskettavat toisiaan. Esimerkki kolmen altaan muodostamasta systeemistä on oheisessa kuvassa Newtonin algoritmin attraktioaltaista kompleksitasossa. Luokka: Geometria Luokka:Kaaosteoria Luokka:Systeemit
Qostanayn alue

Qostanayn alue (, ) on hallinnollinen alue Kazakstanin pohjoisosassa. Alue rajoittuu pohjoisessa ja luoteessa Venäjään, idässä Pohjois-Kazakstanin ja Aqmolan alueisiin, etelässä Karagandan alueeseen ja lännessä Aqtöben alueeseen. Alueella on arviolta 883 658 asukasta (vuonna 2016) ja sen pinta- ala on 196 000 neliökilometriä. Hallinnollisesti alue jakautuu 16 piiriin. == Lähteet == == Aiheesta muualla == *Alueen internetsivut Luokka:Kazakstanin hallinnolliset alueet
Vierintämuovaus

Vierintämuovauksella muovataan tyypillisesti pyöreän putken pään osia käyttäen pyöriviä kartio- tai lieriövalsseja. Vierintämuovauskoneessa on pyörivä koneisto, jossa on muovauksen vastinosa ja työn tekevä valssi. Kehittyneimmissä koneissa voidaan valssia kallistaa. Putken päähän voidaan muovata kaulus, laajennus tai supistus. Muovaustapa muistuttaa joissakin tapauksissa painosorvausta. Luokka:Muokkaustekniikka_(Metallit)
Matti Pellonpää (tuomari)

Matti Paavo Pellonpää (4. huhtikuuta 1950 Kankaanpää – 21. lokakuuta 2021 Espoohttps://www.hs.fi/muistot/art-2000008378453.html) oli suomalainen korkeimman hallinto-oikeuden hallintoneuvos. Pellonpää toimi aiemmin Helsingin yliopiston kansainvälisen oikeuden professorina ja Euroopan ihmisoikeustuomioistuimen tuomarina. Korkeimpaan hallinto-oikeuteen hänet nimitettiin vuonna 2005, mutta hän oli tehtävästä virkavapaalla vuoden 2006 loppuun asti. Rytsy, Ari: Pienen ihmisen asialla. Juristiuutiset 7.1.2014. Koulutukseltaan Pellonpää oli oikeustieteen tohtori Helsingin yliopistosta. Hänen väitöskirjansa Expulsion in International Law: A Study in International Aliens Law and Human Rights with Special Reference to Finland vuodelta 1984 käsitteli ulkomaalaisen karkottamista kansainvälisessä oikeudessa. Pellonpää suoritti myös Master of Laws -tutkinnon Toronton yliopistossa vuonna 1979. Pellonpää oli toiminut myös ylimääräisenä tuomarina KHO:ssa, lainsäädäntöneuvoksena oikeusministeriössä sekä Yhdysvaltain ja Iranin välisen kansainvälisoikeudellisen välitystuomioistuimen (Iran–United States Claims Tribunal) lakimiehenä. Ennen Euroopan ihmisoikeustuomioistuimen organisaatiouudistusta Pellonpää toimi vuosina 1990–1999 tuomioistuimen yhteydessä toimineen Euroopan ihmisoikeustoimikunnan suomalaisjäsenenä. YK:n pääsihteeri nimitti toukokuussa 2007 Matti Pellonpään johtokuntaan perustamaan rekisteriä (UNRoD – United Nations Register of Damage Caused by the Construction of the Wall in the Occupied Palestinian Territory) Israelin turva-aidan aiheuttamista vahingoista. Riippumaton kolmihenkinen johtokunta määrittelee rekisterin säännöt ja toimintamuodot ja hallinnoi perustamisen jälkeen sen toimintaa. Rekisteri perustettiin Wieniin. == Lähteet == ==Aiheesta muualla== * Luokka:Suomalaiset juristit Luokka:Helsingin yliopiston professorit Luokka:Suomalaiset tuomarit Luokka:Suomalaiset professorit Luokka:Vuonna 1950 syntyneet Luokka:Vuonna 2021 kuolleet
Oskar Rieding

Oskar (myös: Oscar) Rieding (1840 – 1918) oli saksalainen viulisti ja säveltäjä. Hänet tunnetaan parhaiten aloittelijoille tarkoitetuista helpoista viulukonsertoistaan, joista tunnetuin on konsertto h-molli Op. 35. Rieding syntyi Pohjois-Saksassa ja opiskeli Berliinin musiikkiakatemiassa, myöhemmin myös Leipzigin konservatoriossa. 1860-luvun lopulla hän asettui Wieniin, josta Hans Richter kutsui hänet Budapestiin juuri perustetun kansallisoopperan kapellimestariksi. Rieding viihtyi Budapestissa yli 30 vuotta ja sävelsi joukon konserttoja ja salonkikappaleita viululle. == Aiheesta muualla == * *Op. 35 h-moll B-minore Concerto per violino e pianoforte (1909) *Op. 35, B-minore Concerto per violoncello e pianoforte *Op. 34, Sol maggiore Concerto per violino e pianoforte *Op. 25, Re maggiore Concerto *Op. 24, Sol maggiore Concertino per violino e pianoforte *Op. 23, 2a Marcia tzigana (Sonata per violino e pianoforte) * Luokka:Saksalaiset säveltäjät Luokka:Saksalaiset viulistit Luokka:Vuonna 1840 syntyneet Luokka:Vuonna 1918 kuolleet
Greg Christian

Greg Christian (s. 29. huhtikuuta 1966) on yhdysvaltalainen basisti, joka tunnetaan parhaiten Testament-nimisen thrash metal -yhtyeen basistina. Christian oli perustamassa Testamentia, jolloin yhtye kulki vielä nimellä The Legacy. Hän lähti yhtyeestä Low-albumin jälkeen, mutta palasi Reunion- kiertueelle ja soitti Live in London -livelevyllä, joka julkaistiin 2005. Testamentin ohella Christianilla on myös yhtye nimeltä HAVOCATE. Christian käyttää Ibanezin bassoja. Kesäkuussa 2017 Christianin ilmoitettiin liittyneen Trauma-yhtyeeseen. ==Lähteet== ==Aiheesta muualla== * Testament-yhtyeen kotisivu Luokka:Yhdysvaltalaiset metallimusiikin basistit Luokka:Testamentin jäsenet Luokka:Vuonna 1966 syntyneet Luokka:Elävät henkilöt